
SHPALLJE VENDE PUNE PËR POLIC BASHKIAK




Në mbështetje të: ligjit nr. 139/2015 “Për vetëqeverisjen vendore”; nenit 5 të ligjit nr. 8224, datë 15.5.1997 “Për organizimin dhe funksionimin e Policisë së Bashkisë dhe Komunës”, i ndryshuar; VKM nr. 313, datë 01.07.2002 “Për caktimin e strukturës së numrit të punonjësve dhe shpenzimeve buxhetore të Policisë së Bashkisë dhe Komunës”; rregullores së brendshme të funksionimit të Bashkisë:

Bashkia Mirditë shpall procedurën e konkurimit për 1 (një) vend të lirë:

· Polic i Policisë Bashkiake 1 (një) pozicion.

Kandidatët për pozicionin Polic Bashkiak duhet të plotësojnë kërkesat e posaçme si vijon:
1. Të jetë shtetas shqiptar;
2. Të kenë të kryer arsimin e mesëm (minimumi);
3. Të jetë në gjendje të mirë shëndetësore; i aftë fizikisht dhe mendërisht për të vepruar;
4. Të ketë cilësi të larta morale e qytetare;
5. Të mos jetë i dënuar nga organet gjyqësore dhe të drejtësisë me vendim të formës së prerë;


DOKUMENTACIONI, MËNYRA DHE AFATI I DORËZIMIT

Kandidatët duhet të dorëzojnë dokumentat si më poshtë:
1. Kërkesë për aplikim/rekrutim;
2. Curriculum Vitae;
3. Fotokopje e Kartës së identitetit;
4. Certifikatë e përbërjes familjare;
5. Fotokopje e diplomës së shkollës dhe lista e notave e noterizuar;
6. Certifikata kualifikimi të ndryshme (në rast se ka);
7. Dëshmi aftësie për punë;
8. Vërtetim i gjendjes Gjyqësore (Dëshmi Penaliteti);  
9. Vërtetim nga Prokuroria e Rrethit Gjyqësor - Lezhë, se nuk i nënshtrohet ndjekjes penale.
10. Vërtetim nga Gjykata e e Rrethit Gjyqësor - Lezhë se nuk është në proces gjykimi penal;
11. Numër kontakti dhe adresë vendbanimi. 

Aplikanti duhet të njohë:
1. Ligjin nr. 8224 datë 15.05.1997 “Për organizimin dhe funksionimin e policisë së bashkisë dhe komunës” i ndryshuar.
2. Rregulloren tip të Ministrit të Brendshëm për policinë bashkiake.
3. Rregulloren e brendshme të funksionimit të administratës (pjesa që bën fjalë për policinë bashkiake).

Dokumentet duhet të dorëzohen me postë apo drejtpërsëdrejti në institucion, brenda datës 25.02.2022 në adresën: Bashkia Mirditë, Sheshi “Abat Doçi”, Rrëshen, Mirditë (pranë zyrës Arkiv-Protokoll).
· Kandidatët do të vlerësohen për përvojën, trajnimet apo kualifikimet e lidhura me fushën. 



Kandidatët gjatë testimit me shkrim dhe intervistës së strukturuar me gojë do të vlerësohen në lidhje me:

a- Njohuritë, aftësitë, kompetencën në lidhje me përshkrimin e pozicionit të punës;
b- Eksperiencen e tyre të mëparshme;
c- Motivimin, aspiratat dhe pritshmërinë e tyre për karrierrën.

Totali i pikëve për këtë vlerësim është 100 pikë.

Vlerësimi maksimal për dokumentacionin është 20 pikë;
Vlerësimi maksimal për testimin me shkrim është 40 pikë;
Vlerësimi maksimal për intervistën me gojë është 40 pikë.
	

DATA E DALJES SË REZULTATEVE TË KONKURIMIT DHE MËNYRA E KOMUNIKIMIT
 


Në përfundim të vlerësimit të kandidatëve, Njësia e Menaxhimit te Burimeve Njerëzore në Bashkinq Mirditë do të shpallë fituesin në portalin “Shërbimi Kombëtar i Punësimit” dhe në faqen e saj Website.
Të gjithë kandidatët pjesëmarrës në këtë procedurë do të njoftohen në mënyrë elektronike për shpalljen e fituesit.

Njësia e Burimeve Njerëzore
         Fran Canga                                                                                                               
                                                                                                                                K R Y E T A R I 
                                                                                                                                  Ndrec DEDAJ 

